ข้อบังคับสภาทนายความข้อบังคับสภาทนายความว่าด้วย การรับเงินการจ่ายเงิน และการเก็บรักษาเงินพ.ศ. ๒๕๔๒ อาศัยอำนาจตามความในมาตรา ๒๗ (๓) (จ)แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความโดยความเห็นชอบของสภานายกพิเศษแห่งสภาทนายความออกข้อบังคับว่าด้วย การรับเงิน การจ่ายเงินและการเก็บรักษาเงิน ดังต่อไปนี้ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยการรับเงินการจ่ายเงินและการเก็บรักษาเงิน พ.ศ. ๒๕๔๒ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาข้อ ๓ให้ยกเลิกข้อบังคับสภาทนายความ ว่าด้วยการเก็บรักษาเงิน และการเบิกจ่ายเงินพ.ศ. ๒๕๒๙ ลงวันที่ ๑๘ กุมภาพันธ์ พ.ศ. ๒๕๒๙ข้อ ๔ในข้อบังคับนี้นายก หมายความว่า นายกสภาทนายความคณะกรรมการ หมายความว่า คณะกรรมการสภาทนายความอุปนายก หมายความว่า อุปนายกสภาทนายความเลขาธิการ หมายความว่า เลขาธิการสภาทนายความเหรัญญิก หมายความว่า เหรัญญิกสภาทนายความพนักงาน หมายความว่า บุคคลซึ่งได้รับบรรจุแต่งตั้งในสภาทนายความโดยได้รับเงินเดือนตามอัตราในงบทำการเจ้าหน้าที่การเงิน หมายความว่า เหรัญญิกหัวหน้าฝ่ายบัญชีและการเงิน หรือพนักงานบัญชีและการเงิน ที่นายกสภาทนายความกำหนดส่วนที่ ๑การรับเงิน ข้อ ๕การรับเงินอุดหนุนจากรัฐบาล ให้ปฏิบัติตามระเบียบของกระทรวงการคลังข้อ ๖ให้เจ้าหน้าที่การเงินเป็นเจ้าหน้าที่ในการรับเงินข้อ ๗เมื่อได้รับเงินอื่นใดนอกเหนือจากเงินอุดหนุนของรัฐบาล ให้เจ้าหน้าที่การเงินมีหน้าที่ในการรับเงินออกใบเสร็จรับเงินมอบให้ผู้ชำระเงินทุกครั้ง ใบเสร็จรับเงินให้เป็นไปตามแบบที่เหรัญญิกกำหนดแต่อย่างน้อยต้องมีหมายเลขกำกับเล่มและหมายเลขกำกับใบเสร็จรับเงินเรียงกันไปทุกฉบับและใบเสร็จรับเงินแต่ละฉบับอย่างน้อยต้องมีต้นฉบับและสำเนา โดยมอบต้นฉบับให้ผู้ชำระเงินและเก็บสำเนาไว้ในเล่ม๑ ใบข้อ ๘ในการออกใบเสร็จรับเงินให้หัวหน้าฝ่ายบัญชีและการเงิน หรือผู้ทำการแทน และเจ้าหน้าที่การเงินอื่นหรือพนักงานซึ่งเหรัญญิกมอบหมาย ลงนามในใบเสร็จรับเงินทุกครั้งข้อ ๙ให้ฝ่ายบัญชีและการเงินจัดทำทะเบียนคุมใบเสร็จรับเงินไว้เพื่อให้ทราบและตรวจสอบได้ว่าได้จัดพิมพ์ขึ้นจำนวนเท่าใด ได้จ่ายใบเสร็จรับเงินเล่มใด หมายเลขใดถึงหมายเลขใดให้หน่วยงานใด หรือเจ้าหน้าที่ผู้ใดไปดำเนินการจัดเก็บเงินเมื่อวัน เดือน ปีใด และให้มีหลักฐานการรับส่งใบเสร็จรับเงินนั้นไว้ด้วยข้อ ๑๐ใบเสร็จรับเงิน ห้ามขูดลบ แก้ไข เพิ่มเติมจำนวนเงินหรือชื่อผู้ชำระเงิน หากใบเสร็จรับเงินฉบับใดลงรายการรับเงินผิดพลาดก็ให้ขีดฆ่าจำนวนเงินและเขียนใหม่ทั้งจำนวนแล้วให้ผู้รับเงินลงลายมือชื่อกำกับการขีดฆ่านั้นไว้ด้วยหรือขีดฆ่าเลิกใช้ใบเสร็จรับเงินนั้นทั้งฉบับโดยออกฉบับใหม่ใบเสร็จรับเงินที่ขีดฆ่าเลิกใช้นั้นให้ติดไว้กับสำเนาใบเสร็จรับเงินในเล่มข้อ ๑๑ให้ฝ่ายบัญชีและการเงิน รับผิดชอบเก็บรักษาสำเนาใบเสร็จรับเงินซึ่งสำนักงานตรวจเงินแผ่นดินหรือสำนักงานตรวจเงินแผ่นดินประจำเขตยังมิได้ตรวจสอบไว้ในที่ปลอดภัยอย่าให้สูญหายและเมื่อได้ตรวจสอบแล้ว ก็ให้เก็บอย่างเอกสารธรรมดาได้ข้อ ๑๒การรับเงินให้รับเป็นตัวเงินสด ธนาณัติ เช็คไปรษณีย์ และเช็คที่เชื่อถือได้สำหรับการรับเช็คให้ถือหลักปฏิบัติดังต่อไปนี้๑๒.๑ ต้องเป็นเช็คที่สั่งจ่ายโดยผู้ชำระเงิน หรือเป็นเช็คที่ธนาคารเป็นผู้สั่งจ่ายถ้าเป็นเช็คที่สั่งจ่ายโดยบุคคลอื่นต้องมีลายมือชื่อของผู้ชำระเงินสลักหลังเช็คนั้นด้วย๑๒.๒ ต้องเป็นเช็คที่ลงวันที่เดียวกับวันชำระเงินหรือก่อนวันชำระเงินไม่เกิน๓๐ วัน๑๒.๓ ถ้าเป็นเช็คลงวันที่ล่วงหน้าให้รับไว้เฉพาะเป็นการส่งมอบเช็คให้ก่อนวันถึงกำหนดชำระหนี้และวันที่ที่ลงในเช็คต้องไม่ช้ากว่าวันที่หนี้ถึงกำหนดชำระ ในกรณีเช่นนั้นให้ออกใบรับเช็คไว้เป็นหลักฐานและให้ออกใบเสร็จรับเงินให้เมื่อถึงวันที่ที่ระบุในเช็คนั้น๑๒.๔ ต้องเป็นเช็คของธนาคารที่มีสำนักงานตั้งอยู่ภายในเขตกรุงเทพมหานครถ้าเป็นเช็คของธนาคารที่มีสำนักงานอยู่นอกเขตกรุงเทพมหานครให้รับได้เฉพาะที่ผู้ชำระเงินเป็นทนายความและเป็นผู้สั่งจ่ายและยินยอมจ่ายค่าธรรมเนียมขึ้นเงินของธนาคารให้สภาทนายความล่วงหน้าในวันที่ชำระเงินนั้นข้อ ๑๓เมื่อได้รับเช็คจากผู้ใดแล้ว ถ้าปรากฏว่าไม่สามารถเรียกเก็บเงินตามเช็คได้ ให้หัวหน้าฝ่ายบัญชีและการเงินแจ้งให้ผู้สั่งจ่ายหรือผู้สลักหลังจ่ายเงินสดทันทีแล้วรายงานให้เหรัญญิกทราบแล้วห้ามมิให้รับเช็คจากผู้ชำระเงินรายนั้นอีกจนกว่าผู้นั้นจะได้ชำระเงินที่ถึงกำหนดชำระดังกล่าวครบถ้วนแล้วทั้งนี้ เว้นแต่จะได้รับอนุมัติจากนายกอุปนายก เลขาธิการ หรือเหรัญญิก เป็นกรณี ๆ ไปในกรณีที่ผู้ชำระเงินไม่จ่ายเงินสดตามวรรคหนึ่งให้หัวหน้าฝ่ายบัญชีและการเงินเสนอเลขาธิการ เพื่อดำเนินการตามกฎหมายต่อไปในกรณีที่เห็นสมควรให้หัวหน้าฝ่ายบัญชีและการเงินโดยความเห็นชอบของเลขาธิการ หรือเหรัญญิกจะสั่งไม่ให้รับเช็คจากบุคคลใดเป็นการเฉพาะหรือเป็นการทั่วไปก็ได้ข้อ ๑๔การรับเช็คที่มิได้เป็นไปตามหลักเกณฑ์ดังกล่าวข้างต้นให้กระทำได้โดยอนุมัติของนายกอุปนายก เลขาธิการ หรือเหรัญญิกข้อ ๑๕การไปรับเงิน ณ สถานที่จ่ายเงินของผู้ชำระเงินให้มีทะเบียนคุมใบเสร็จรับเงินที่นำไปเก็บเงินและให้พนักงานเก็บเงินลงชื่อรับใบเสร็จรับเงินที่จะนำไปเก็บในทะเบียนคุมดังกล่าวเมื่อเก็บเงินได้แล้วให้นำส่งฝ่ายบัญชีและการเงินภายในวันเดียวกันแล้วให้เจ้าหน้าที่ผู้รับเงินลงชื่อในใบเสร็จรับเงินทุกฉบับที่พนักงานเก็บเงินส่งใบเสร็จรับเงินเล่มใดที่พนักงานเก็บเงินใช้หมดแล้ว ต้องส่งคืนฝ่ายบัญชีและการเงินเก็บเป็นหลักฐานต่อไปข้อ ๑๖ให้เจ้าหน้าที่การเงินมีหน้าที่ติดตามเร่งรัดให้ลูกหนี้ชำระหนี้และให้เป็นหน้าที่ของพนักงานและลูกจ้างทุกคนในอันที่จะให้ความร่วมมือกับเจ้าหน้าที่การเงินเพื่อเร่งรัดติดตามให้ลูกหนี้ชำระหนี้ให้ครบถ้วนตามสัญญาหรือข้อตกลงที่ทำไว้ข้อ ๑๗เจ้าหน้าที่การเงินที่รับเงินและรักษาเงินต้องรับผิดชอบจำนวนเงินหรือเอกสารแทนตัวเงินอื่นๆ ซึ่งอยู่ในความรับผิดชอบของตนข้อ ๑๘เงินรายรับที่รับไว้ประจำวันจะนำไปใช้จ่ายไม่ได้ และให้นำฝากธนาคารตามข้อ๓๒ส่วนที่ ๒การจ่ายเงิน ข้อ ๑๙การจ่ายเงินให้จ่ายได้เฉพาะเพื่อกิจการ และภายในขอบเขตแห่งวัตถุประสงค์ของพระราชบัญญัติทนายความพ.ศ. ๒๕๒๘ข้อ ๒๐นายกเป็นผู้มีอำนาจในการสั่งจ่ายเงินคราวหนึ่งไม่เกิน ๕๐,๐๐๐ บาทอุปนายกไม่เกิน ๔๐,๐๐๐ บาท เลขาธิการไม่เกิน ๓๐,๐๐๐ บาท และเหรัญญิกไม่เกิน ๒๐,๐๐๐บาท ถ้าเป็นการจ่ายเงินคราวหนึ่งเกิน ๕๐,๐๐๐ บาทขึ้นไปให้กระทำได้เมื่อได้รับอนุมัติจากคณะกรรมการ แต่ทั้งนี้ไม่รวมถึงการสั่งจ่ายเพื่อจ่ายเป็นเงินเดือนค่าจ้าง หรือค่าล่วงเวลา หรือเงินอื่นใดที่ต้องจ่ายให้พนักงานหรือลูกจ้างพร้อมกับการจ่ายเงินเดือนหรือค่าจ้างตามปกติซึ่งเหรัญญิกมีอำนาจสั่งจ่ายได้ตามที่จ่ายจริงหรือเป็นกรณีการเบิกจ่ายตามมติที่ได้รับอนุมัติจากคณะกรรมการข้อ ๒๑เลขาธิการหรือเหรัญญิกอาจมอบหมายเป็นลายลักษณ์อักษรให้พนักงานซึ่งดำรงตำแหน่งใดก็ได้ให้สั่งจ่ายเงินเพื่อกิจการของสภาทนายความทั้งนี้ ในการมอบหมายให้คำนึงถึงระดับตำแหน่ง หน้าที่ และความรับผิดชอบเป็นสำคัญข้อ ๒๒ก่อนจ่ายเงินให้เรียกใบเสร็จรับเงินที่เซ็นชื่อรับเงินแล้วหรือให้ผู้รับเงินลงลายมือชื่อแสดงการรับเงินในเอกสารการรับเงินและเรียกเก็บใบสำคัญจ่ายไว้เป็นหลักฐานการจ่ายเงินทุกราย สำหรับการจ่ายเงินเดือนค่าจ้าง ค่าแรงงาน เบี้ยเลี้ยง ค่าล่วงเวลา ค่าพาหนะ ต้องมีเอกสารแสดงการรับเงินไว้เป็นหลักฐานข้อ ๒๓กำหนดการจ่ายเงินเดือน ค่าจ้าง ค่าตอบแทน หรือเงินอื่นใด ให้เป็นไปตามระเบียบที่เลขาธิการกำหนดข้อ ๒๔การจ่ายเงินต้องจ่ายให้ผู้มีสิทธิรับเงิน โดยให้แสดงหลักฐาน เช่นบัตรประจำตัวหรือหลักฐานที่เชื่อถือมาแสดงประกอบการขอรับเงินข้อ ๒๕การจ่ายเงินแต่ละครั้งถ้าไม่เกิน ๕,๐๐๐ บาท จะจ่ายเป็นเงินสดก็ได้แต่ถ้าเกิน ๕,๐๐๐ บาท ให้จ่ายเป็นเช็คระบุชื่อผู้รับเงิน และขีดคร่อมเช็คนั้นด้วย ทั้งนี้ เว้นแต่จะได้รับอนุมัติจากเลขาธิการหรือเหรัญญิก เป็นอย่างอื่นข้อ ๒๖การออกเช็คสั่งจ่ายเงินในกิจการของสภาทนายความนั้น ให้นายก อุปนายก เลขาธิการหรือเหรัญญิก ลงนามร่วมกันอย่างน้อยสองท่านข้อ ๒๗ การนำเงินไปฝากหรือส่งธนาคารหรือไปจ่ายณ สถานที่แห่งอื่นนอกจากบริเวณที่ประจำทำงาน ถ้าเงินที่นำไปคราวหนึ่งเป็นตัวเงินสดหรือเช็คเงินสดเกินกว่า ๕,๐๐๐ บาท ให้หัวหน้าฝ่ายบัญชีและการเงินแต่งตั้งพนักงานบัญชีและการเงินคนหนึ่งกับพนักงานระดับหัวหน้าฝ่ายขึ้นไปอีกคนหนึ่งร่วมเป็นกรรมการรับผิดชอบข้อ ๒๘กรรมการแต่ละคนดังกล่าวตามข้อ ๒๗มีหน้าที่รับผิดชอบร่วมกันในจำนวนเงินที่นำไปส่งหรือไปจ่ายข้อ ๒๙การจ่ายเงินรายใดที่จะต้องมีการหักภาษี ณ ที่จ่าย ตามประมวลรัษฎากร พนักงานบัญชีและการเงินมีหน้าที่หักค่าภาษีและนำส่งภาษีให้เป็นไปตามกฎหมายข้อ ๓๐เมื่อการรับและจ่ายเงินประจำวันสิ้นสุดลงแล้วให้หัวหน้าฝ่ายบัญชีและการเงินรวบรวมการรับเงินประจำวันและใบสำคัญจ่ายเงินประจำวันลงบัญชี และทำรายงานการเงินประจำวันเสนอหัวหน้าฝ่ายบัญชีและการเงินเพื่อเสนอเลขาธิการวันทำการถัดไปข้อ ๓๑ให้ฝ่ายบัญชีและการเงินรวบรวมใบสำคัญจ่ายและเอกสารในการลงบัญชี และให้ทำรายงานแสดงรายได้รายจ่าย ประจำเดือนเสนอเลขาธิการ ไม่เกินวันที่ ๒๕ ของเดือนถัดไป และต้องจัดทำงบดุลเพียงวันที่๓๑ ธันวาคมของทุกปีให้เสร็จสิ้นภายในเดือนกุมภาพันธ์ของปีถัดไปโดยผู้สอบบัญชีจักต้องรับรองงบดุลเพื่อนำเสนอที่ประชุมใหญ่แต่ละปีส่วนที่ ๓การเก็บรักษา ข้อ ๓๒ให้เก็บเงินไว้ในที่ทำการได้ไม่เกิน ๕,๐๐๐ บาทส่วนเงินรายรับให้นำฝากธนาคารทั้งหมดถ้าฝากไม่ทันในวันนั้นให้นำฝากในวันทำการถัดไป และให้รายงานความล่าช้าต่อเหรัญญิกทันทีข้อ ๓๓ให้เก็บเงินและสมุดเช็คไว้ที่สำนักงานในตู้นิรภัยหรือที่เก็บเงินที่มั่นคงแข็งแรงสามารถทนไฟและยากแก่การทำลายห้ามเก็บกุญแจตู้นิรภัยหรือที่เก็บเงินนั้นไว้นอกสำนักงาน หรือในลิ้นชักโต๊ะเป็นอันขาดข้อ ๓๔สมุดบัญชี เอกสาร หลักฐานการเงิน เช่น ใบสำคัญ ใบยืม ฯลฯ ให้เก็บรักษาไว้ในตู้หรือสถานที่เก็บอันมั่นคงแข็งแรงข้อ ๓๕ให้มีคณะกรรมการรักษาเงินคณะหนึ่งประกอบด้วย หัวหน้าฝ่ายบัญชีและการเงินเป็นกรรมการและพนักงานซึ่งดำรงตำแหน่งตั้งแต่หัวหน้าฝ่ายขึ้นไปซึ่งเลขาธิการแต่งตั้งอีกสองคนเป็นกรรมการ ให้คณะกรรมการรักษาเงินมีหน้าที่รับผิดชอบร่วมกันในการเก็บรักษาเงินที่เก็บรักษาไว้ ณ สำนักงานสภาทนายความและให้คณะกรรมการมอบหมายให้กรรมการคนหนึ่งเป็นผู้ถือกุญแจสำหรับเปิด -ปิดตู้นิรภัย หรือที่เก็บเงินข้อ ๓๖คณะกรรมการรักษาเงินดังกล่าวตามข้อ ๓๕ มีหน้าที่ต้องปฏิบัติดังต่อไปนี้๓๖.๑ ตรวจนับจำนวนเงินสดคงเหลือสอบยันกับยอดเงินคงเหลือประจำวันในสมุดคุมตัวเงินประจำวันให้ถูกต้องตรงกันและลงนามรับรองไว้ด้วย๓๖.๒ ต้องระมัดระวังมิให้ลูกกุญแจอันอยู่ในความคุ้มครองรักษาสูญหายไปด้วยความประมาทเลินเล่อต้องเก็บกุญแจไว้ในที่ปลอดภัย มิให้ผู้ใดลักลอบนำไปพิมพ์แบบลูกกุญแจได้๓๖.๓ ในกรณีที่ลูกกุญแจสูญหายหรือลูกกุญแจเกิดขัดข้องหรือตรวจพบข้อบกพร่องกรรมการเก็บรักษาเงินผู้ถือกุญแจต้องรายงานให้เลขาธิการหรือเหรัญญิกทราบทันที๓๖.๔ การนำเงินออกจ่ายหรือนำเข้าเก็บต้องกระทำและรู้เห็นร่วมกันในระหว่างกรรมการเก็บรักษาเงินและต้องลงชื่อรับทราบต่อจำนวนเงินคงเหลือในรายงานการเก็บเงินร่วมกัน๓๖.๕ กรรมการเก็บรักษาเงิน ต้องไขกุญแจปิด -เปิดตู้นิรภัยหรือที่เก็บเงินด้วยตนเองในกรณีที่ไม่สามารถจะปฏิบัติงานได้ให้เลขาธิการ หรือเหรัญญิกสั่งแต่งตั้งบุคคลอื่นเป็นครั้งคราวตามความจำเป็นแก่กรณี๓๖.๖ กำหนดเวลาปิด -เปิดตู้นิรภัยหรือที่เก็บเงินให้เป็นไปตามที่คณะกรรมการเก็บรักษาเงินกำหนดด้วยความเห็นชอบของเหรัญญิกข้อ ๓๗ให้นายกสภาทนายความรักษาการตามข้อบังคับนี้ และให้มีอำนาจออกระเบียบหรือคำสั่งใดๆ เพื่อปฏิบัติตามข้อบังคับนี้สั่ง ณ วันที่ ๓๑ สิงหาคม พ.ศ. ๒๕๔๒สัก กอแสงเรืองนายกสภาทนายความมณฑิตา/ผู้จัดทำ๒๖ ตุลาคม ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๑๖/ตอนพิเศษ ๗๑ ง/หน้า ๓/๒๓ กันยายน ๒๕๔๒